આ સારી કોલેજવાળો મુદ્દો અગત્યનો છે કારણ કે ભારતમાં ટેકનિકલ એજ્યુકેશનના જે ખેરખાંઓ છે, એમનો આ વિશે અભિપ્રાય વાંચો: “અત્યારે ભારતનાં ટેકનિકલ ઇન્સ્ટિટ્યૂશન્સ જેટલી સંખ્યામાં ક્વોલિફાઇડ ગ્રેજ્યુએટ્સ પૂરા પાડી શકે છે તેની સરખામણીમાં ટ્રેઇન્ડ એન્જિનીયર્સ અને ટેક્નોલોજિસ્ટ્સની જરૂરિયાત ઘણી વધુ છે. એન્જિનીયરિંગની બધી શાખામાં ફૂલ્લી ક્વોલિફાઇડ અને ટ્રેઇન્ડ ટીચર્સ ધરાવતાં ઇન્સ્ટિટ્યૂટ્સ પણ બહુ ઓછાં છે. મોટા ભાગના ટીચર્સ યુવાન અને બિનઅનુભવી છે. એટલે જ ઇન્ડિયન ઇન્સ્ટિટ્યૂટ ઓફ ટેક્નોલોજી (આઇઆઇટી), ઇન્ડિયન ઇન્સ્ટિટ્યૂટ ઓફ સાયન્સ (આઇઆઇએસસી) જેવી સંસ્થાઓએ સૌને અલગ અલગ મીડિયા દ્વારા હાઇ ક્વોલિટીનું ટીચિંગ/લર્નિંગ કન્ટેન્ટ ઉપલબ્ધ થાય એવા પ્રયાસો કરવા જોઈએ.”